
В двора на Сопотския манастир „Св. Спас“ или „Възнесение Господне“ се издига стара 
каменна чешма. В горната и част върху мраморен блок е вдълбан шестредов кирилски над- 
пис. Под него има правоъгълна мраморна плоча с релефна украса и два чучура. В днешно 
време е добавен кран за чешма. Между двата чучура се забелязва запълнена стара дупка от 
предишен чучур. Съдейки по орнаментиката и украсата този мрамор е горна част от надг- 
робна плоча. И на други места в страната такива са вграждани при поправката на разрушени 
от турците чешми. Мрамора е разделен на три сектора, украсени от всички страни с фло- 
рални мотиви. В горния сектор има арка, поддържана от две големи и две малки колони. 
Под арката има двуглав орел с патриаршеска корона над главите. От двете страни на арката 
има крилати херувими с ореоли, а в централната част на плочата има съд с цветя. В долната 
част на плочата вероятно е имало надпис и още орнаменти, но за съжаление са унищожени. 
От двете и страни са вградени вертикално две мраморни колони. 

КАТЪЬЪ ШЕШЪ ИСА ВЪ 
СПРАКИШЪ 
ПАТНИЧЕ ДА НЕ ЗА 
БРАВИШЪ 
ТУРЧНЪЙ МЕНЕ БЕ РАЗВАЛЪЕЛЪ ВЪ 1877 
А ПОДНОВИМА РАФАИЛЪ ВЪ 1879 

